சின்னச் சின்ன அடிதடி வழக்குகளில் சிக்கிக் கொண்டிருந்த ரவியின் கிராப் உயரத் தொடங்கியது சின்னாவின் தொடர்புக்குப் பிறகுதான். பேசின்பிரிட்ஜ் பகுதியைச் சேர்ந்த ரவுடி சின்னாவின் மிக முக்கிய அடியாளாக வலம் வந்து கொண்டிருந்தார். ரவுடிகள் ராஜ்ஜியத்தில் சின்னாவின் பங்களிப்பை போலீஸாரால் மறக்க முடியாது. பல போலீஸ் அதிகாரிகளுடன் அவருக்கு மறைமுகத் தொடர்பும் இருந்தது. 2001ம் ஆண்டு தி.நகரில் உள்ள ஓட்டலில் ஏற்பட்ட தகராறில் ஆத்திரமடைந்த சின்னாவும் அவருடைய ஆட்களும் வெடிகுண்டுகளை வீசித் தாக்குதல் நடத்தினர். இந்த வழக்கில் சின்னா, அப்புவோடு சேர்த்து ஜெர்மன் ரவியும் கைதானார். கட்டப் பஞ்சாயத்து, கொலை முயற்சி வழக்குகள் பலவற்றுக்கு சொந்தக்காரராக இருக்கிறார் ரவி.